12. 11. 81 De Europæiske Fællesskabers Tidende Nr. L 324/19 KOMMISSIONENS BESLUTNING af 14. oktober 1981 om ændring af beslutning 77/190/EØF for så vidt angår oplysninger vedrørende priser på råolie og mineralolieprodukter i Fællesskabet (81/883/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 76/491/EØF af 4. maj 1976 om en fællesskabsprocedure for information og konsultation vedrørende priser på råolie og mineralolieprodukter i Fællesskabet (), særlig artikel 7, under henvisning til Kommissionens beslutning 77/ 190/EØF af 26. januar 1977 om gennemførelse af direktiv 76/491/EØF (?), og ud fra følgende betragtninger : som følge af de forandringer, der er indtrådt i markedsstrukturen, bør spørgeskema 3 i bilaget til beslutning 77/190/EØF ændres ; fremtidige ændringer i forsyningsvilkårene kan gøre det nødvendigt at opdele meddelelserne om de i medlemsstaterne indførte mængder af mineraloliepro- dukter alt efter, om der er tale om oprindelse i EØF eller i tredjelande — () EFT nr. L 140 af 28. 5. 1976, s. 4. () EFT nr. L 61 af 5. 3. 1977, s. 34. VEDTAGET FØLGENDE BESLUTNING : Artikel 1 Tabel 3 i bilaget til beslutning 77/190/EØF affattes som angivet i bilaget til nærværende beslutning. Artikel 2 Ændres forsyningsbetingelserne kan Kommissionen for at kunne vurdere markedssituationen fastsætte, at de i tabel 3 omhandlede oplysninger opdeles alt efter, om der er tale om oprindelse i EØF eller i tredjelande. Artikel 3 Denne beslutning er rettet til medlemsstaterne. Udfærdiget i Bruxelles, den 14. oktober 1981. På Kommissionens vegne Étienne DAVIGNON Næstformand